इस स्कीम से पैसे डबल होने की पूरी गारंटी, ऐसे करें आवेदन
कोरोना वायरस के चलते आर्थिक सुस्ती के मौजूदा दौर में हम आपको बता रहे है ऐसी स्कीम जो आपका पैसा डबल कर देगी। आगर आप पैसा लगाने के लिए किसी बेहतर ऑप्शन की तलाश कर रहे हैं तो यह स्कीम आपके लिए ही है।
नई दिल्ली: कोरोना वायरस के चलते आर्थिक सुस्ती के मौजूदा दौर में हम आपको बता रहे है ऐसी स्कीम जो आपका पैसा डबल कर देगी। आगर आप पैसा लगाने के लिए किसी बेहतर ऑप्शन की तलाश कर रहे हैं तो यह स्कीम आपके लिए ही है। आज हम आपको पोस्ट ऑफिस की एक ऐसी स्कीम के बारे में जानकारी देंगे जो आपका पैसा सिर्फ 124 महीनों में ही दोगुना कर देगी। इस स्कीम का नाम है पोस्ट ऑफिस की किसान विकास पत्र स्कीम जो आपका पैसा गारंटी के साथ डबल कर सकती हैं। पोस्ट ऑफिस की किसान विकास पत्र स्कीम में एक तय अवधि में आपका पैसा दोगुना हो जाता है। यह स्कीम देश के सभी डाकघरों और बड़े बैंकों में लोगों को दी जा रही है। इसका मेच्योरिटी पीरियड फिलहाल 124 महीने है, जिसमें आपको कम से कम 1000 रुपए का निवेश करना होगाता है, जबकि अधिकतम निवेश की कोई सीमा नहीं है। 6.9 फीसदी की ब्याज दर से यहां आपका निवेश 124 महीने में डबल हो जाएगा। यानी अगर आपने 5 लाख रुपए निवेश किए हैं तो आपको मेच्योरिटी पर 10 लाख रुपए मिलेंगे।आईडी प्रूफ, ऐड्रेस प्रूफ, आधार कार्ड और पैन कार्ड की जरूरत होती है। इसके अलावा वोटर आईडी कार्ड, ड्राइविंग लाइसेंस और पासपोर्ट से भी आपका काम हो जाएगा।आपको अपने नजदीकी पोस्ट ऑफिस जाना होगा। वहां एक फॉर्म भरना है और प्रक्रिया पूरी होने के बाद आपका किसान विकास पत्र अकाउंट खुल जाएगा। इसमें अकाउंट होल्ड का नाम, मैच्योरिटी डेट जैसी तमाम जानकारियां होती हैं।किसान विकास पत्र अकाउंट सिंगल होल्डर सर्टिफिकेट अडल्ट या माइनर दोनों के लिए खुलवाया जा सकता है। जॉइंट होल्डर दो तरीके के होते हैं। पहले टाइप में दोनों अकाउंट होल्डर को मैच्योरिटी पर बेनिफिट मिलता है। दूसरे टाइप में किसी एक को मैच्योरिटी पर पूरा अमाउंट मिलता है या सर्वाइवर को यह रकम मिलती है।किसान विकास पत्र में 18 साल और इससे अधिक की उम्र का कोई भी व्यक्ति इस स्कीम में निवेश कर सकता है। इसमें सिंगल अकाउंट तो खुलता ही है, लेकिन आप चाहें तो ज्वाइंट अकाउंट भी खुलवा सकते हैं। नाबालिग के लिए भी यह योजना मौजूद है, लेकिन देख-रेख अभिभावक ही करते हैं। इसमें निवेश करने के लिए 1000 रुपए, 5000 रुपए, 10,000 रुपए और 50,000 रुपए तक के सर्टिफिकेट हैं, जिन्हें खरीदा जा सकता है।